Arktikas stērstu dzimta

Arktikas stērstu dzimta (Calcariidae) ir zvirbuļveidīgo kārtas (Passeriformes) dzimta, kas apvieno 6 neliela auguma dziedātājputnu sugas, kas tiek iedalītas 3 ģintīs.World Bird List: Finches, euphonias, longspurs, Thrush-tanager, 2018 Arktikas stērstu dzimtas 2 sugas (Lapzemes stērste un sniedze) mājo Eirāzijā un Ziemeļamerikā, bet visas pārējās tikai Ziemeļamerikā.Gill F and Donsker D, ed. (30 June 2013). "Tanagers, Cardinals and allies". IOC World Bird List: Version 3.4 (International Ornithologists’ Union). Retrieved 2 August 2013. Šīs dzimtas sugas dzīvo dažādos biotopos - pļavās, prērijā, tundrā, kalnos un jūras krastā.

Latvijā sastopamas abas Eiropā dzīvojošās Arktikas stērstu dzimtas sugas: Lapzemes stērste (Calcarius lapponicus) un sniedze (Plectrophenax nivalis).

Izskats un īpašības
Arktikas stērstu dzimtas sugām piederošie īpatņi ir nelieli dziedātājputni. Mazākā dzimtā ir Bērkakla stērste (Calcarius ornatus), kuras ķermeņa garums mazākajiem īpatņiem ir 13 cm, svars 18 g. Lielākā dzimtā ir baltā sniedze (Plectrophenax hyperboreus), kuras lielāko īpatņu ķermeņa garums ir 19 cm, svars 62 g.Oiseaux: McKay's Bunting Šīs dzimtas putniem ir vai nu brūns, vai pelēks, vai balts apspalvojums, acis tumšas. Sniedzēm kājas ir tumši pelēkas vai melnas, bet pārējām sugām pelēkrozīgas vai brūnas.

Arktikas stērstu dzimtas putni barojas ar kukaiņiem, sēklām un dažādiem augiem. Tie ir aktīvi dienas laikā un staigājot barojas uz zemes.Hill, Dorothy P.; Gould, Lorne K. "Chestnut-collared Longspur". The Birds of North America Online. Cornell Lab of Ornithology. Retrieved 2 August 2013.Hussell, David J. and Montgomerie, Robert. "Lapland Longspur". The Birds of North America Online. Cornell Lab of Ornithology. Retrieved 2 August 2013.

Sistemātikas izmaiņas
Vēl nesenā pagātnē Arktikas stērstu dzimtas sugas tika klasificētas stērstu dzimtā (Emberizidae). Ģenētiskajos pētījumos 2008. gadā noskaidrojās, ka šīs sešas stērstu sugas ir ļoti attāli radniecīgas pārējām stērstēm un ir tuvāk radniecīgas Amerikas ķauķiem (Parulidae), kardinālputniem (Cardinalidae) un tanagrām (Thraupidae).Alström P, Olsson U, Lei F, Wang HT, Gao W, Sundberg P (2008). "Phylogeny and classification of the Old World Emberizini (Aves, Passeriformes)". Molecular Phylogenetics and Evolution 47 (3): 960–73. doi:10.1016/j.ympev.2007.12.007.  2010. gadā Arktikas stērstu grupa tika izdalīta no stērstu dzimtas atsevišķā Arktikas stērstu dzimtā. DNS analīzes liecina, ka Arktikas stērstu dzimtas sugas no kopīgā zvirbuļveidīgo putnu priekšteča nodalījās pirms 4,2—6,2 miljoniem gadu, apmēram pliocēna sākumā.Klicka, J., Zink, R.M. and Winke, K., John (2003). "Longspurs and snow buntings: phylogeny and biogeography of a high-latitude clade (Calcarius)". Molecular Phylogenetics and Evolution 26 (2): 165–75. doi:10.1016/S1055-7903(02)00360-3. 

Sistemātika
Arktikas stērstu dzimta (Calcariidae)
Apkakles stērstes (Rhynchophanes)
Apkakles stērste (Rhynchophanes mccownii)
Arktikas stērstes (Calcarius)
Bērkakla stērste (Calcarius ornatus)
Lapzemes stērste (Calcarius lapponicus)
Losā stērste (Calcarius pictus)
Sniedzes (Plectrophenax)
Baltā sniedze (Plectrophenax hyperboreus)
Sniedze (Plectrophenax nivalis)

Atsauces

Ārējās saites

Planet of Birds: Calcariidae
Family Calcariidae
Calcariidae: Longspurs, Snow Buntings